ai4bharat/Pralekha huggingface dataset:
وزارت سیاحت
وشاکھاپٹنم پورٹ کے بین الاقوامی کروز ٹرمینل کا آج افتتاح کیا گیا
وزیر سیاحت ، جناب شری پد نائک، بندرگاہوں، جہاز رانی اور آبی گزرگاہوں کے وزیر جناب سربانند سونووال، وی پی اے کے چیئرپرسن ڈاکٹر ایم انگاموتھو، آئی اے ایس اور کئی دیگر معززین کی موجودگی میں آج وشاکھاپٹنم بندرگاہ پر بین الاقوامی کروز ٹرمینل کا افتتاح کیا گیا۔
بین الاقوامی کروز ٹرمینل، جو اب کام کے لیے کھل گیا ہے، ہندوستان کے مشرقی ساحل کے ساتھ ملکی اور بین الاقوامی کروز سیاحت کے لیے ایک اہم گیٹ وے کے طور پر کام کرے گا۔ یہ عالمی معیار کی سہولت سیاحوں کو اقتصادی ترقی کو فروغ دینے اور مقامی کمیونٹیز کو فائدہ پہنچاتے ہوئے ایک تبدیلی کا تجربہ پیش کرنے کا وعدہ کرتی ہے۔
یہ اہم پروجیکٹ بندرگاہوں، جہاز رانی اور آبی گزر گاہوں کی وزارت کی تجویز کے مطابق شروع کیا گیا تھا۔ سیاحت کی وزارت نے وشاکھاپٹنم پورٹ کے بیرونی بندرگاہ میں چینل برتھ پر کروز کم کارگو ٹرمینل کی ترقی کے لیے وشاکھاپٹنم پورٹ ٹرسٹ  کے ذریعے سیاحت کے بنیادی ڈھانچے کی ترقی کے لیے مالی سال 2018-19 کے دوران مرکزی ایجنسیوں کی مدد کی اسکیم کے تحت جزوی فنڈنگ کی منظوری دی۔
وشاکھاپٹنم پورٹ ٹرسٹ  کی طرف سے فراہم کی گئی کل منظور شدہ پروجیکٹ لاگت کی رقم 77 کروڑ روپے تھی۔ اس میں سے، سیاحت کی وزارت نے 50 فیصد فنڈنگ کا وعدہ کیا ہے، جو کہ 38.50 کروڑ روپے کے برابر ہے، باقی اخراجات وشاکھاپٹنم پورٹ ٹرسٹ  اپنے اندرونی وسائل سے پورا کر رہا ہے۔
قابل ذکر ہے کہ وزارت سیاحت کی منظور شدہ 38.50 کروڑ روپے کی فنڈنگ میں سے 29.91 کروڑ روپے کی رقم، جو منظور شدہ فنڈنگ کا 77.6 فیصد بنتی ہے، پہلے ہی جاری کر دی گئی ہے اور وشاکھاپٹنم پورٹ ٹرسٹ  کے ذریعے اسے پوری طرح سے استعمال کیا جا چکا ہے۔
کروز ٹرمینل کی عمارت ضروری سہولیات سے آراستہ ہے، جس میں لاؤنج، کسٹمز، امیگریشن، قرنطینہ کاؤنٹر، سامان ہینڈلنگ کی سہولیات، اسکیننگ، اجتماع گاہ، ریستوراں، تفریح، خریداری، صحت، اور کاروباری نمائشیں، منی ایکسچینج آؤٹ لیٹس، سی سی ٹی وی کوریج، اور پارکنگ کے لیے کافی جگہ شامل ہیں۔
کروز ٹرمینل کی خصوصیات:
- ایک گودی جس کی لمبائی 180 میٹر ہے۔
- چار لنگر اندازی ڈالفن، ہر ایک طرف دو، جس سے کل لمبائی 300 میٹر تک پھیل جاتی ہے۔
- تمام ضروری سہولیات سے لیس 2,000 مربع میٹر پر محیط ایک ٹرمینل عمارت۔
- سات بسوں، 70 کاروں اور 40 دو پہیہ گاڑیوں کے لیے پارکنگ کی مناسب جگہ۔
- آسان رسائی کی سہولت کے لیے بہترین سڑک رابطہ۔
بین الاقوامی کروز ٹرمینل نومبر سے مارچ کے مہینوں کے دوران دنیا بھر کے مسافروں کی ضروریات کو پورا کرتے ہوئے کروز ٹرمینل کے طور پر کام کرے گا۔ اپریل سے اکتوبر کے بقیہ مہینوں کے دوران، گودی کو ساحلی کارگو آپریشنز کے لیے استعمال کیا جائے گا۔
یہ یادگار پروجیکٹ سیاحت کی ترقی، بنیادی ڈھانچے کی ترقی، اور ماحولیاتی شعور کو فروغ دینے کے لیے ہندوستان کے عزم کی نشاندہی کرتا ہے۔ یہ وزارت سیاحت اور بندرگاہوں، جہاز رانی اور آبی گزرگاہوں کی وزارت کے درمیان باہمی تعاون کی کوششوں سے ممکن ہوا ہے، جس نے ہندوستان کی سیاحت کی صلاحیت اور اقتصادی خوشحالی میں اہم کردار ادا کیا ہے۔
مواصلات اور اطلاعاتی ٹیکنالوجی کی وزارت
4جی سگنل چپ نے ایل ٹی ای اور 5 جی این آر موڈم کے لئے ہندوستان کے پہلے ملکی تکنیک سے بنائی گئی سیمی کنڈکٹر چپس کو جاری کیا
بھارت، سلیکان چپ ٹیکنالوجی کے لئے عالمی نقشہ پر قائم ہوا
نئی دہلی،27 ؍فروری،ٹیلی کام کی سکریٹری محترمہ سندر راجن نے کہا ہے کہ ڈیٹا کا تحفظ دنیا میں آج انتہائی تشویش کا موضو ہے اور ہندوستان ڈیٹا کی سلامتی میں تب تک محفوظ نہیں رہ سکتا جب تک کہ وہ خود اپنی چپس نہ بنائے۔ وہ آج نئی دہلی میں بینگلورو میں واقع سیمی کنڈکٹر کمپنی ’’سگنل چپ‘‘ کے ذریعہ 4 جی ؍ ایل ٹی ای اور 5 جی این آر موڈمس کے لئے ہندوستان کی پہلی ملکی تکنیک سے تیار شدہ سیمی کنڈکٹر چپس کو جاری کرنے کے بعد اپنے خیالات کا اظہار کررہی تھیں۔ اس چپ کے جاری ہونے کو بے حد اہم قرار دیتے ہوئے محترمہ سندر راجن نے کہا کہ ان کے ذریعہ ہندوستان ، دنیا کے اشرافیہ زمرے میں اپنی جگہ بنارہا ہے اور اس میں مثبت اقتصادی اثرات کے علاوہ ہندوستان کے ڈیٹا کی سلامتی اور ڈیٹا کی خود مختاری کے نظریئے سے وسیع اثرات مرتب ہوں گے۔ انہوں نے بتایا کہ فی الحال صرف 8 کمپنیاں اور کچھ ہی ملک سیمی کنڈکٹر چپس تشکیل دے سکتے ہیں اور ایسے میں ملکی تکنیک سے بنی اس چپ کا جاری ہونا صحیح معنوں میں دنیا کے لئے میک ان انڈیا ہے۔ انہوں نے بتایا کہ یہ اولین کام کی شکایتوں اور ماحولیات سے متعلق تشویشات کو سلجھانے میں رہنمائی کرے گا۔
محترمہ سندر راجن نے کہا کہ جب امریکہ اور چین بنیادی آئی سی ٹی ٹیکنالوجی کے لئے جدوجہد کررہے ہوں، ایسے میں ہندوستان بھی پیچھے نہیں رہ سکتا ہے۔ انہوں نے کہا کہ یہاں تک کہ 5 جی ٹیلی کام خدمات کی اسکیموں کا خاکہ تیار کرنے کے لئے اسٹیفورڈ یونیورسٹی کے پروفیسر اے جے پالریجوتو کی سربراہی میں حکومت ہند کے ذریعہ قائم شدہ اعلیٰ اختیارات والی کمیٹی نے 5 جی کے آئی پی آر میں داخل ہونے کی سفارش کی ہے۔ انہوں نے کہا کہ سگنل چپ کے ذریعہ عالمی پیمانےکے پروڈکٹ کو جاری کیا جانا سافٹ ویئر اور انڈیا اسٹیک کے فرسٹ اینڈ سیکنڈ ویو کے بعد یہ تھرڈ ویو کی شروعات ہے۔
انہوں نے سگنل چپ کے بانی اور سی ای او جناب ہمانشو کھسنیس اور گلوبل کمپنی زوہو کے سی ای او جناب شری دھرویمبو کو ہندوستان کی شاندار کامیابی کی کہانی تیار کرنے میں ساتھ آنے کے لئے مبارک باد دی۔
محترمہ سندر راجن نے اس پروگرام میں سگنل چپ کے ذریعہ ڈیزائن کی گئی 4 چپس کو جاری کیا۔
- ایس سی بی ایم 3412: واحد ڈیوائس میں بیس بلنڈ اور ٹرانسیور سیکشنز سمیت واحد چپ 4 جی ؍ ایل ٹی ای موڈم۔
- ایس سی بی ایم 3404: سگنل چپ 4 ایکس 4 ایل ٹی ایس بیلس بینڈ موڈم۔
- ایس سی آر ایف 3402: ایل ٹی ای کے لئے 2 ایکس 2 ٹرانسیور۔
- ایس سی آر ایف 4502: 5 جی این آر اسٹینڈرڈس کے لئے 2 ایکس 2 ٹرانسیور۔
آر ایف اینڈ 6 جی ایچ زیڈ تک کے مکمل ایل ٹی ای ؍ 5 جی این آر بینڈس کو کور کرے گا۔ یہ چپ ہندوستان کی اپنی سٹیلائٹ نیوی گیشن پروسیس ، این اے وی آئی سی کا استعمال کرکے پوزیشننگ کی بھی حمایت کرتے ہیں۔ ایس سی آر ایف 1401 تیار پرا گمبے سلسلے: سگنل چپ کے ذریعہ 2015 میں تیار کی 3 جی ؍ 4 جی اور وائی فائی جیسے ہائی پروفامینس وائر لیس اسٹینڈرڈس کے لئے ہندوستان کی پہلی آر ایف ٹرانسیور چپ ہے۔
۔۔۔۔۔۔۔۔۔۔۔۔۔۔۔

U-1264
(Visitor Counter : 63
الیکٹرانکس اور اطلاعات تکنالوجی کی وزارت
الیکٹرانکس اور اطلاعاتی ٹیکنالوجی کی وزارت  نے ’ڈیجیٹل پرسنل ڈیٹا پروٹیکشن بل 2022‘ کے مسودے پر رائے طلب کی ہے
باب وار فیڈ بیک 17 دسمبر 2022 تک جمع کرایا جا سکتا ہے
الیکٹرانکس اور اطلاعاتی ٹکنالوجی کی وزارت  ڈیجیٹل پرسنل ڈیٹا اور اس کے تحفظ کے مختلف پہلوؤں پر غور و خوض کر رہی ہے، اور اس نے ایک مسودہ بل تیار کیا ہے، جس کا عنوان ’ڈیجیٹل پرسنل ڈیٹا پروٹیکشن بل 2022‘ ہے۔ مسودہ بل کا مقصد ڈیجیٹل پرسنل ڈیٹا کی پروسیسنگ اس طریقے سے کرنے کی سہولت فراہم کرنا ہے جو افراد کے اپنے پرسنل ڈیٹا کی حفاظت کے حق اور قانونی مقاصد کے لیے پرسنل ڈیٹا پر کارروائی کرنے کی ضرورت، اور اس سے منسلک یا اس سے متعلقہ معاملات دونوں کو تسلیم کرتا ہو۔
بل کا مسودہ سمجھنے میں آسانی کے لیے سادہ اور عام فہم زبان استعمال کرتا ہے اور وزارت کی ویب سائٹ https://www.meity.gov.in/data-protection-framework پر ایک وضاحتی نوٹ کے ساتھ دستیاب ہے جو اس کی دفعات کا ایک مختصر جائزہ فراہم کرتا ہے، جو کہ https://www.meity.gov.in/data-protection-framework پر دستیاب ہے۔
ڈیجیٹل پرسنل ڈیٹا پروٹیکشن بل ایک طرف شہری  کے حقوق اور فرائض کا تعین کرتا ہے اور دوسری طرف ڈیٹا فیڈوشیری کے جمع کردہ ڈیٹا کو قانونی طور پر استعمال کرنے کی ذمہ داریاں طے کرتا ہے۔ یہ بل ڈیٹا اکانومی کے اردگرد درج ذیل اصولوں پر مبنی ہے:
یہ بل ہندوستان میں ڈیجیٹل پرسنل ڈیٹا کے تحفظ کو کنٹرول کرنے والا جامع قانونی فریم ورک فراہم کرے گا۔ یہ بل ڈیجیٹل پرسنل ڈیٹا کی پروسیسنگ کے لیے ایسا طریقہ کار فراہم کرے گا جو افراد کے پرسنل ڈیٹا، سماجی حقوق اور قانونی مقاصد کے لیے پرسنل ڈیٹا پر کارروائی کرنے کی ضرورت کے تحفظ کے حق دونوں کو تسلیم کرتا ہو۔
وزارت نے مسودہ بل پر عوام سے رائے طلب کی ہے۔ گذارشات کو ظاہر نہیں کیا جائے گا اور اسے امانت کے طور پر رکھا جائے گا، تاکہ آراء جمع کرانے والے افراد کو یہ آزادانہ طور پر فراہم کیا جاسکے۔ گذارشات کو عوامی منظرنامے پر نہیں لایا جائے گا۔
مسودہ بل کے بارے میں فیڈ بیک باب وار انداز میں https://innovateindia.mygov.in/digital-data-protection/ پر 17 دسمبر 2022 تک جمع کیا جا سکتا ہے۔
وزیراعظم کا دفتر
وزیر اعظم نے بھارتی مردوں کی 4 x 400ایم ریلے ٹیم کے ذریعہ انجام دیے گئے شاندار کارنامے کی ستائش کی
ٹیم نے عالمی چیمپئن شپ فائنل کے لیے کوالیفائی کیا
وزیر اعظم جناب نریندر مودی نے عالمی چیمپئن شپ کے فائنل کے لیے کوالیفائی کرنے والی بھارتی مردوں کی 4 x 400 ایم ریلے ٹیم کے اراکین اَنس، اموج، راجیش رمیش اور محمد اجمل کی کوششوں کی ستائش کی ہے۔
وزیر اعظم نے ایکس پر پوسٹ کیا؛
’’عالمی ایتھلیٹکس چیمپئن شپ میں شاندار ٹیم ورک!
انس، اموج، راجیش رمیش اور محمد اجمل نے زبردست دوڑ لگاکر فائنل میں جگہ بنائی، اور اس طرح مردوں کی 4 X 400 ایم ریلے دوڑ میں ایک نیا ایشیائی ریکارڈ قائم کیا۔ اسے فاتحانہ واپسی کے طور پر یاد رکھا جائے گا، یہ بھارتی ایتھلیٹس کے لیے حقیقی معنوں میں ایک تاریخی کارنامہ ہے۔‘‘
کارپوریٹ امور کی وزارتت
کمپٹیشن کمیشن آف انڈیا  ریگولیشنز 2009 کے ضابطہ 35 میں دیئے گئے موجودہ رازداری کے قانون پر نظر ثانی اور مجوزہ قانون پر عوام کے تبصرے مدعو ہیں
نئی دہلی، 13 اپریل 2021، کمپٹیشن کمیشن آف انڈیا  ریگولیشنز 2009 کے ضابطہ 35 میں دیئے گئے موجودہ رازداری کے قانون کے نفاذ میں پیش آنےوالی مشکلات اور اس سلسلے میں حاصل تجربے کی روشنی میں کمپٹیشن کمیشن آف انڈیا  نے موجودہ میکانزم پر نظر ثانی کا فیصلہ کیا ہے۔
اس سلسلے میں عوام سےمشورہ کرنے کے لئے رازداری سےمتعلق ایک دائرہ قائم کرنے کے لئے ایک مفصل مسودہ تجویز ، جنرل ریگولیشن کے ترمیم شدہ ضابطہ 35 کے ایک مسودے سمیت سی سی آئی ویب سائٹ  پر ڈال دی گئی ہے۔ اس پر عوام سے تبصرے مدعو ہیں جوکہ 12 مئی 2021 تک atdregistry@cci.gov.in کو ای۔ میل کئے جاسکتے ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-3678
(Visitor Counter : 140
وزارت دفاع
دوسرا مارشل ارجن سنگھ میموریل انٹرنیشنل ہاکی ٹورنامنٹ 2019 چندی گڑھ میں شروع
نئی دہلی، 16 اپریل 2019 / ایئرفورس اسپورٹ کنٹرول بورڈ کے ذریعہ 16 اپریل سے 25 اپریل 2019 تک ایسٹر ٹرف ہاکی گراؤنڈ ، 3 بیس ریپیئر ڈیپو ، ایئرفورس چندی گڑھ میں دوسرے مارشل ارجن سنگھ میموریل انٹرنیشنل ہاکی ٹورنامنٹ کا انعقاد کیا جارہا ہے۔ اس ہاکی ٹورنامنٹ کا انعقاد ایک لیجنڈ کو شیان شان خراج عقیدت ہے اور اس کے ذریعہ ملک کے تئیں ان کے تعاون کے لئے اظہار تشکر کا ذریعہ ہے۔
اس ٹورنامنٹ کا افتتاح 16 اپریل 2019 کو ایئر مارشل آر کے ایس شیرا ،اے وی ایس ایم ، وی ایس ایم کے ذریعہ ایسٹر ٹرف ہاکی گراؤنڈ ، 3 بی آر ڈی ایئرفورس چندی گڑھ میں کیا گیا۔
ایئر آفیسر کمانڈنگ ان چیف ، منٹننس کمان نے بحیثیت مہمان خصوصی کے ٹورنامنٹ کی شروعات کا اعلان کیا۔
ٹورنامنٹ کا پہلا میچ بھارت کی فضائیہ اور سری لنکا کی فضائیہ کے درمیان کھیلا گیا۔ بھارتیہ فضائیہ نے 1-3 کے مقابلے سے میچ کو جیتا۔ بھارتیہ فضائیہ کے ایئر کرافٹس مین دمن جیت سنگھ نے تین گول کئے۔ لہلرو ویراسورلیا نے سری لنکا کی فضائیہ کی جانب سے واحد گول کیا۔ ٹورنامنٹ کا دوسرا میچ انٹیگرل کوچ فیکٹری  چنئی اور سینٹرل انڈسٹریل سیکورٹی فورس  کے درمیان کھیلا گیا۔ آئی سی ایف چنئی نے 2 کے مقابلے 6 گول سےیہ میچ جیتا۔
۔۔۔۔۔۔۔۔۔۔۔
م ن۔ش س ۔ ج۔
U- 1917
(Visitor Counter : 31
امور داخلہ کی وزارت
مرکزی حکومت نے جماعت المجاہدین بنگلہ دیش اور اس کی اشکال پر پابندی عائد کی
نئی دہلی،24مئی/ مرکزی حکومت نے غیر قانونی سرگرمیوں  کے قانون 1967 کی دفعہ 35 کے ذیلی دفعہ ایک کی شق  کے تحت جماعت المجاہدین بنگلہ دیش یا جماعت المجاہدین انڈیا یا جماعت المجاہدین ہندوستان اور اس کی تمام اشکال پر فوری طور پر پابندی عائد کردی ہے۔
نوٹیفکیشن میں کہا گیا ہے کہ جماعت المجاہدین بنگلہ دیش اور اس کی تنظیمیں مثلاً جماعت المجاہدین انڈیا یا جماعت المجاہدین ہندوستان اور ان کی اشکال نے ہندوستان میں دہشت گردی کے کام کئے ہیں، دہشت گردی کے کاموں کو فروغ دیا ہے اور وہ انتہاپسندی کو فروغ دینے اور دہشت گردانہ سرگرمیوں کے لیے نوجوانوں کی بھرتی کرنے کے کاموں میں ملوث ہیں۔
۔ ۔ ۔ ۔ ۔ ۔ ۔ ۔ ۔

U. No. 2204
(Visitor Counter : 58
نوجوانوں کے امور اور کھیل کود کی وزارت
ایس اے آئی لکھنئو میں جاری خواتین کشتی کیمپ میں حفظان صحت اور تحفظ کے تفصیلی معیارات کو اپنایا گیا ہے
ہندستانی خواتین کشتی ٹیم کے لئے قومی کیمپ 10 اکتوبر سے ایس اے آئی لکھنئو میں شروع ہوا۔ اس سال مارچ میں کورونا وائرس لاک ڈاون نافذ ہونے کے بعد سے خواتین پہلوانوں کے لئے یہ پہلا تربیتی کیمپ ہے۔ کھلاڑی لکھنئو آ گئے ہیں اور وہ اپنی انفرادی تربیت شروع کرنے سے پہلے سات دنوں تک کوارنٹین میں رہیں گے۔ کیمپ 10 اکتوبر سے 31 دسمبر تک متعین ہے اور اس میں 16 پہلوان اور 4 معاون اہلکار شامل ہوں گے۔ کیمپ میں حصہ لینے والے ایس اے آئی، لکھنئو کی رہائشی سہولتوں میں رہیں گے۔
پہلوانوں کو تربیت دینے اور ایتھلیٹوں، خدمت فراہم کرنے والوں اور آفس وزیٹرس کے لئے ایس اے آئی، لکھنئو احاطے کو بائیو۔ ببل بنایا گیا ہے اور اس کے لئے حفاظتی احتیاط برتی جا رہی ہے تاکہ کووڈ۔ 19 کے انجانے پھیلاو کو روکا جا سکے۔ اس کے لئے گرین زون، ایلو زون اور ریڈ زون کے طور پر کلر کوڈنگ کی گئی ہے۔ حفاظتی پروٹوکول بنائے رکھنے کے لئے علامات کو دھیان میں رکھتے ہوئے سبھی وزیٹرس کی جانچ کی جائے گی۔
خواتین کی کشتی ٹیم کے چیف کوچ جناب کلدیپ ملک نے کہا '' کشتی بھارت میں ایک اہم کھیل ہے اور اسے کسی بھی وقت شروع کیا جانا تھا۔ کورونا وائرس کی وجہ سے احتیاط کے سبب ٹریننگ کے پہلے ہفتے میں ہم سماجی دوری بنائے رکھیں گے اور اس کے بعد ہم باقاعدہ تربیت شروع کریں گے۔ اتوار تک سبھی کو کووڈ کی رپورٹ مل جائے گی اور امید ہے کہ یہ منفی آئے گی۔ اس لئے ہمیں یقین ہے کہ باقاعدہ ٹریننگ شروع ہو جائے گی''۔ جناب ملک نے آگے کہا کہ دسمبر میں ہونے والی عالمی چیمپئن شپ میں انہیں امید ہے کہ بھارت اپنے بہترین میڈل کے ساتھ واپس آئے گا۔
کیمپ میں حصہ لینے والوں کے لئے ٹھہرنے کا انتظام ایلیٹ ہاسٹل میں کیا گیا ہے جہاں سبھی سہولتیں اور تحفظ کے انتظام ہیں۔ ایتھلیٹوں کی باقاعدہ نگرانی کے لئے ان کے درجہ حرارت اور آکسیجن سطح کی رپورٹ کی جا رہی ہے۔
2018 عالمی چیمپئن شپ کی کانسہ میڈل فاتح اور 2019 کی ارجن ایوارڈ پانے والی پوجا ڈھانڈا نے کہا '' کمرے میں سہولتیں بہت اچھی ہیں اور ہمیں سب کچھ فراہم کیا گیا ہے۔ ہم حقیقت میں تجربہ کرتے ہیں کہ ہم قومی کیمپ میں ہیں۔ ہمیں اپنے کھانا اور مینو کے بارے میں صبح میں روزانہ اپڈیٹ مل رہے ہیں۔ سب کچھ بہت ہی اچھا اور منظم ہے اور یہاں کا کھانا بہت اچھا ہے''۔
احاطے میں کھانے کا تحفظ یقینی بنایا گیا ہے تاکہ یہ بغیر کسی رابطہ کے ایتھلیٹوں اور معاون اہلکاروں تک پہنچ سکے۔ گرین زون میں پہنچ والے سبھی اہلکاروں کا کووڈ ٹیسٹ کیا گیا ہے۔ کھانا تیار کرنے اور اس کا رکھ رکھاو کرنے والے لوگ احاطے میں ہی رہتے ہیں۔
بھارت نے اب تک خواتین کے 53 کلوگرام کے زمرے میں ونیش فوگٹ کے توسط سے خواتین کی کشتی کے لئے ایک اولمپک کوٹا جیتا ہے۔ اگلے سال دو اور کوالفکیشن ٹورنامنٹ۔ ایشین کوالفکیشن ٹورنامنٹ اور ورلڈ کوالفکیشن ٹورنامنٹ ہونے والے ہیں جہاں ہندستان کو باقی پانچ خواتین کشتی مقابلوں میں اولمپک کوٹا جیتنے کا موقع ملے گا۔
...............................................................
م ن، ن ا، م ف
U-6484
(Visitor Counter : 101
وزیراعظم کا دفتر
وزیراعظم نے کوہیما میں حلف برداری تقریب میں شرکت کی
وزیراعظم جناب نریندر مودی نے ناگالینڈ کے وزیراعلیٰ جناب نیفیو ریو اور ان کی کابینہ کی حلف برداری تقریب میں شرکت کی۔
وزیر اعظم نے اپنے ٹوئیٹ میں کہا؛
‘محترم @نیفیو ریو جی اور ان کی کابینہ کی حلف برداری تقریب میں شرکت کی ۔ مجھے پوری امید ہے کہ نوجوانوں اور تجربہ کار وزراء کی یہ ٹیم ناگالینڈ میں بہتر حکمرانی کی راہ پر مسلسل چلتی رہے گی اور لوگوں کی امیدوں کو پورا کرے گی۔ ان سبھی کو میری نیک خواہشات۔’‘
وزیراعظم کا دفتر
وزیر اعظم نے کارتک پورنیما اور دیو دیپاولی کے موقع پر مبارکباد پیش کی
وزیراعظم جناب نریندرمودی نے کارتک پورنیما اور دیو دیپاولی کے موقع پر اپنی جانب سے مبارکباد پیش کی ہے۔
ایک ٹویٹ میں، وزیر اعظم نے کہا؛
’’آپ کو کارتک پورنیما اور دیو دیپاولی کی بہت بہت مبارک باد۔ ہندوستان کی قدیم ثقافت، روحانیت اور روایت کی علامتوں کا تہوار۔ دعا ہے کہ متبرک اسنان اور دیپ دان سے منسلک یہ موقع ہر ایک کی زندگی میں نئی توانائی پیدا کرے‘‘۔
ماحولیات، جنگلات اور موسمیاتی تبدیلی کی وزارت
بھارت کی دنیا کے ممالک سے کووڈ 19کے بعد تدبیری منصوبہ کے مرکز میں قدرت کو رکھنے کی اپیل
نئی دہلی ،25ستمبر:ماحولیات ، جنگلات اورموسمیاتی تبدیلی کے وزیرجناب پرکا ش جاوڈیکرنے دنیا کے ممالک سے ہمارے تدبیری منصوبہ کے مرکزمیں قدرت کو رکھنے اور ‘‘قدرت کے ساتھ تال میل بنائے رکھنے ’’کے نظریئے پرعمل کرنے کے لئے ‘‘مستحکم ترقی کے لئے کارروائی اور ڈلیوری کی اقوام متحدہ کی دہائی ’’کی شروعات میں ہاتھ ملانے کی اپیل کی ۔ جناب جاوڈیکر‘‘2020سے آگے نباتاتی تنوع :کرہ ارض کے تمام ذی روح کے لئے ایک مشترکہ مستقبل کی تعمیر ’’موضوع پرورچوول وزارتی راونڈٹیبل ڈائیلاگ میں بھارت کی نمائندگی کررہے تھے ۔
اس وزارتی مذاکرات کی میزبانی چین کے ذریعہ نباتاتی تنوع پر اقوام متحدہ کی آئندہ میٹنگ سے ایک ہفتے پہلے نباتاتی تنوع اورمستحکم ترقی کے بارے میں تبادلہ خیال کے مقصد سے کی گئی ۔مناسب علاقائی نمائندگی والے ممالک کے کل 15نمائندہ وزراء کے ساتھ ساتھ بین الاقوامی تنظیموں کے سربراہوں نے اس پروگرام میں شرکت کی ۔
اس موقع پربولتے ہوئے جناب پرکاش جاوڈیکرنے کہاکہ کووڈ -19وبائی مرض نے اس حقیقیت پرزوردیاہے کہ قدرتی وسائل کے بے جااستعمال کے ساتھ ساتھ کھانے پینے سے متعلق غلط عادتیں انسانی زندگی کے لئے مفید نظاموں کی برباد ی کا سبب بنتی ہیں ۔
انھوں نے آگے کہاکہ بھارت ایک سال سے بھی کم وقت میں دوفریقوں کی کانفرنس  -ستمبر2019میں یواین سی سی ڈی سی اوپی اورفروری ،2020سی ایم ایس سی اوپی – کی میزبانی کرکے پہلے سے ہی نباتاتی تنوع کے تحفظ کے شعبے میں سرکردہ رول نبھارہاہے ۔ انھوں نےبتایاکہ کہ محض 2.4فیصد زمین کے ساتھ بھارت تقریبا 8فیصد درج انواع کی حصہ داری کرتاہے ۔ اس نے تقریبا 18فیصد انسانی آبادی کے ساتھ ساتھ مویشیوں کی آبادی کی بھی پرورش کی ہے اورجنگلاتی علاقے میں بھی تقریبا 25فیصد تک کا اضافہ کیاہے ۔ اس کے علاوہ بھارت کا ہدف 2030تک 26ملین ہیکٹیئرنئی زمین کو بحال کرنا اور زمین کی مضبوطی حاصل کرنا ہے ۔
انھوں نے گول میز کانفرنس کو یہ بھی بتایاکہ بھارت ایک تکثیریت والا ملک ہے ۔یہاں نباتاتی تنوع کے نظم کے لئے ایک مضبوط قانونی اورادارہ جاتی نظام ہیں ۔انھوں نے کہاکہ بھارت کا ماننا ہے کہ 2020کے بعد کے عالمی نباتاتی تنوع فریم ورک کو اپنانے کے لئے چین کے کن منگ میں 2021میں ہونے والی سی بی ڈی سے وابستہ فریقین کی 15ویں کانفرنس ایک انوکھاموقع ہے ۔
شہری ہوابازی کی وزارت
ملک بھر میں ضروری اور طبی سازو سامان کی سپلائی کو یقینی بنانے کیلئےلائف لائن اڑان کی 403 پروازیں کی گئیں
ایئر انڈیا ،الائنس ایئر ،آئی اے ایف اور نجی طیارہ بردار کمپنیوں کے ذریعے گھریلو سیکٹر میں لائف لائن اڑان کے تحت 403 پروازیں کی گئی ہیں۔ ان میں سے 235 پروازیں ایئرانڈیا اور الائنس ایئر کے ذریعے کی گئی ہیں۔ 27 اپریل 2020 تک لائف لائن اڑان کے تحت پروازوں نے ملک بھر میں لوگوں تک 748.68 ٹن ضروری سامان اور طبی سازوسامان کی سپلائی کرنے کیلئے 397632 کلومیٹر سے زیادہ کی دوری طے کی ہے۔ کووڈ-19 کے خلاف ہندوستان کی لڑائی میں تعاون کرنے کیلئے ملک کے دور دراز خطوں میں ضروری طبی کارگو کو پہنچانے کیلئے شہری ہوابازی کی وزارت کے ذریعے لائف لائن اڑان کی پروازیں کی جارہی ہیں۔
اسپائس جیٹ ، بلوڈاٹ ، انڈیگو اور وستارا جیسے نجی آپریٹرس تجارتی بنیاد پر یہ کارگو پروازوں کاکام کررہے ہیں۔ اسپائس جیٹ نے 27 اپریل 2020 تک 633 کارگو پروازوں کاکام کیا ہے ۔ ان پروازوں نے 1109028کلومیٹر کافاصلہ طے کرتے ہوئے40637 ٹن سامان پہنچایا ہے، ان میں228 بین الاقوامی کارگو پروازیں بھی شامل تھیں۔ بلوڈاٹ نے 238928کلو میٹر کی دوری کااحاطہ کرتے ہوئے 229 کارگو پروازوں کو مکمل کیا اور 27 اپریل 2020 تک 3636ٹن سامان کو ڈھویا۔ان میں 10 بین الاقوامی کارگو پروازیں شامل تھیں۔ انڈیگو نے 27 اپریل 2020 تک 17 بین الاقوامی پروازوں سمیت 50کارگو پروازیں کیں، جنہوں نے 77996 کلو میٹر کی دوری طے کی اور لگ بھگ 185 ٹن ساز وسامان لے جانے کاکام کیا، اس میں حکومت کیلئے مفت میں ڈھوئی جانے والی طبی سپلائی بھی شامل ہیں۔ وستارا نے 27 اپریل 2020 تک 14 کارگو پروازیں کی ہیں، اس نے 20466 کلو میٹر کی دوری طے کی او رتقریباً 113 ٹن ساز وسامان کو پہنچایا۔
بین الاقوامی سیکٹر کی بات کریں تو دوا ، طبی آلات اور کووڈ-19 راحتی اشیاء کے نقل وحمل کیلئے مشرقی ایشیا کے ساتھ ایک کارگو ایئر بریج قائم کی گئی تھی۔ ایئرانڈیا کے ذریعے اس میں لائے گئے طبی ساز وسامان کی مقدار 609 ٹن ہے۔ علاوہ ازیں بلوڈاٹ نے 14 اپریل سے 27 اپریل 2020 تک گوانگ زو سے لگ بھگ 109 ٹن طبی ساز وسامان کو اٹھایا ہے۔ بلو ڈاٹ نے 25 اپریل 2020 کو شنگھائی سے بھی 5 ٹن طبی ساز وسامان کانقل وحمل کیا ہے۔ اسپائس جیٹ نے 27 اپریل 2020 تک شنگھائی سے 140 ٹن طبی ساز وسامان کو ڈھویا ہے اور 25 اپریل 2020 تک ہانگ کانگ اور سنگاپور سے 13 ٹن طبی سپلائی کاکام کیا ہے۔
-----------------------
م ن۔م ع۔ ع ن
U NO: 2106
(
خواتین اور بچوں کی ترقیات کی وزارت
ون اسٹاپ سینٹرس
نئی دہلی19،مارچ2021
حکومت نے ملک بھر میں 733 ون اسٹاپ سینٹرس کو منظوری دے دی ہے۔ ان میں سے 700 ون اسٹاپ سینٹرس  کام کررہے ہیں۔ او ایس سی بہت سی خدمات فراہم کرتا ہے، جن میں پولیس کی سہولت، قانونی مدد، سائیکلو سوشل کاؤنسلنگ، طبی امداد اور ایک چھت کے نیچے ایک مربوط طریقے سے عارضی پناہ شامل ہے۔ یہ مختلف نوعیت کی خدمات تشدد سے متاثر خواتین اور پریشانی کی شکار خواتین کے لئے ہے۔
اس سلسلے میں خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج لوک سبھا میں ایک تحریری جواب میں بتایا کہ ان خواتین کی تعداد کے ہمراہ منظور شدہ اور آپریشنل او ایس سی کی ریاست کے اعتبار سے فہرست کاغذات منسلکہ میں ہے۔ اس اسکیم کے تحت فنڈز تجویز کی منظوری پر ضلعوں کو براہ راست جاری کئے جاتے ہیں۔ خواتین اور بچوں کی ترقی کی وزارت ضلع انتظامیہ کے ساتھ لگاتار فولواپ کرتا ہے۔ اور ریاستی سرکاریں خواتین کے فائدے کے لئے اسکیم کو تیزی سے لاگو کرنے کی خاطر ویڈیو کانفرنسنگ کے ذریعے ورچوئل میٹنگ، فون کالجز، ای میل اور باقاعدہ کمیونیکیشن کرتی ہیں۔
مشن شکتی کے تحت سیم بل  مہیلا پولیس رضاکار، خواتین ہیلپ لائن، سوادھار، اجولا  کے لئے 22-2021 کے بجٹ میں 587.00 کروڑ روپے کی گنجائش رکھی گئی ہے۔
...............................................................
ش ح، ح ا، ع ر
19-03-2021
U-2777
(Visitor Counter : 60
صحت اور خاندانی بہبود کی وزارت
آیوشمان بھارت صحت اور تندرستی مراکز نے ایک نیا سنگ میل حاصل کیا
اس نے صحت کی وزارت کی اہم ٹیلی میڈیسین خدمت‘‘ای سنجیونی’’ کے ذریعہ26 اور 27 اپریل 2022 کو ریکارڈ تعداد میں 3.5 ٹیلی طبی صلاح مشورے دیے
ذریعہ 26 اور 27 اپریل 2027 کو 76 لاکھ سے زیادہ مریضوں نے ای سنجیونی او پی ڈی ٹیلی میڈیسین خدمات حاصل کیں
انیتودیا کی جانب ایک بڑا قدم-ٹیلی طبی صلاح مشورے میں مسلسل اضافے کی بدولت دوردراز کے علاقوں میں حفظان صحت سے متعلق قابل رسائی اور سستی خدمات کی فراہمی کو یقینی بنایا جاسکا ہے
نئی دہلی، 28اپریل، 2022
آیوشمان بھارت- صحت اور تندرستی کے مراکز ، اے بی-ایچ ڈبلیو سی نے برادریوں کےنزدیک حفظان صحت سے متعلق معیاری خدمات کی فراہمی سے متعلق اپنے مشن میں ایک تاریخی سنگ میل طے کیا ہے۔ صحت کی مرکزی وزارت کی اہم ٹیلی طبی صلاح مشورے کی اسکیم ‘‘ای سنجیونی’’ کے توسط سے 26 اپریل اور 27 اپریل 2022 کو مسلسل دو روز تک 3.5 لاکھ ٹیلی طبی صلاح مشورے درج کئے گئے۔ اے بی-ایچ ڈبلیو سی مراکز پر ایک ہی دن میں ٹیلی طبی صلاح مشورے کی یہ سب سے زیادہ تعداد ہے۔ اس سے پہلے ایک ہی دن میں تین لاکھ ٹیلی کنسلٹیشن ریکارڈ کیے گئے تھے۔ اس کے علاوہ 76 لاکھ سے زیادہ مریضوں نے 26 اور 27 اپریل 2022 کو او پی ڈی ٹیلی میڈیسین ای سنجیونی کے ذریعے فراہم خدمات حاصل کی تھیں۔
یہ ریکارڈ حصولیابی ای سنجیونی پلیٹ فارم کی تیز تر ٹیکنالوجی کا ایک ثبوت ہے۔ لگ بھگ ایک لاکھ اے بی-ایچ ڈبلیو سی کھ پہلے ہی صلاح مشورے کے مرکز کے طور پر ہوچکا ہے، جو ملک کے کونے کونے میں حفظان صحت سے متعلق خدمات کی رسائی میں سہولت پیدا کررہے ہیں اور 25000 سے زیادہ مراکز ای سنجیونی پورٹل پر طبی صلاح مشورے فراہم کررہے ہیں۔ معیاری حفظان صحت کی خاطر ٹیلی طبی صلاح مشوروں میں لگاتار اضافہ انیتودیا کی سمت ایک بڑا قدم ہے، جہاں ملک کے دور دراز کے علاقوں کے لوگ بھی معیاری اور قابل رسائی کفایتی طبی دیکھ بھال کی سہولت حاصل کررہے ہیں۔ ٹیلی کنسلٹیشنزملک کے دوردراز کے علاقوں کے غریب ترین افراد کو بھی بروقت اسپیشلسٹ طبی خدمات کو یقینی بنانے میں ایک نعمت کے طور پر ابھرے ہیں۔
کسی بھی ملک کے ذریعہ اپنی قسم کی پہلی ٹیلی میڈیسین پہلی ای-سنجیونی کی دو قسمیں ہیں:
ای سنجیونی آیوشمان بھارت-صحت اور تندرستی کے مراکز :
حکومت ہند کی آیوشمان بھارت-صحت اور تندرستی مراکز کی اسکیم کے تحت، ڈاکٹر سے ڈاکٹر کے درمیان ٹیلی میڈیسین خدمت کے ذریعہ دیہی علاقوں اور الگ تھلگ اور دوردراز کے مقام پر رہنے والی برادریوں کو عام اور خصوصی صحت خدمات فراہم کی جاتی ہیں۔ ڈاکٹر سے ڈاکٹر کے درمیان ٹیلی میڈیسین خدمت، ہب اینڈ اسپوک ماڈل پر مبنی ہے۔
سردست، سی سنجیونی ایچ ڈبلیو سی صحت اور تندرستی کے 80000 سے زیادہ مراکز کام کررہے ہیں۔ ملک کے مختلف حصوں اور دور دارز کے علاقوں میں ہر دن  عام اور خصوصی ڈاکٹر سے ڈاکٹر کے درمیان ٹیلی میڈیسین صحت خدمات کے ساتھ 2.70 لاکھ سے زیادہ ڈاکٹرس دستیاب کرائے گئے ہیں۔
ای سنجیونی او پی ڈی:
یہ مریض سے ڈاکٹر کے درمیان ٹیلی میڈیسین خدمت ہے، تاکہ لوگوں کو ان کے گھروں کے اندر ہی آؤٹ پشینٹ خدمات فراہم کی جاسکیں۔ ای سنجیونی او پی ڈی کو ملک کے سبھی حصوں میں شہری، تیزی کے ساتھ اور بڑے پیمانے پر اختیار کررہی ہیں۔ یہ خدمات اینڈرائیڈ اور آئی او ایس پر مبنی اسمارٹ فونز دونوں کے لیے ایک موبائل ایپ کی حیثیت سے دستیاب ہے اور ان ایپس کو 30 لاکھ سے زیادہ لوگ ڈاؤن لوڈ کرچکے ہیں۔